Агенцијата за заштита на правото на слободен пристап до информациите од јавен карактер, основа на член 109 став 1 и 2 од Законот за општата управна постапка (“Службен весник на Република Македонија“ бр. 124/2015), а согласно член 27 и член 34 став 1 од Законот за слободен пристап до информации од јавен карактер (“Службен весник на Република Северна Македонија“ бр. 101/2019) и согласно одредбите на Упатството за спроведување на Законот за слободен пристап до информации од јавен карактер (“Службен весник на Република Северна Македонија“ бр.60/20), постапувајќи по Жалбата изјавена од К.Т., поднесена против Државен санитарен и здравствен инспекторат, по предметот Барање за пристап до информации од јавен карактер, на 08.02.2023 година го донесе следното

**Р Е Ш Е Н И Е**

Жалбата од К.Т., поднесена против Државен санитарен и здравствен инспекторат,заведена во архивата на Агенцијата за заштита на правото на слободен пристап до информации од јавен карактер под бр. 08-50 на 24.01.2023 година, **СЕ ОТФРЛА како недопуштена**.

**О Б Р А З Л О Ж Е Н И Е**

## К.Т. на 12.01.2023 година поднелБарање за пристап до информации од јавен карактер до Државен санитарен и здравствен инспекторат,со кое побарал по е-маил да му се достави електронски запис од следните информации:

„1. Кога се направени последните три инспекциски надзори на ЈЗУ Универзитетска клиника за радиотерапија и онкологија – Скопје? Ве молам за скенирана копија.

2. Кога е последниот редовен инспекциски надзор на ЈЗУ Универзитетска клиника за радиотерапија и онкологија – Скопје? Ве молам за скенирана копија.

3. Кога е последниот вонреден инспекциски надзор на ЈЗУ Универзитетска клиника за радиотерапија и онкологија – Скопје? Ве молам за скенирана копија.

4. Кога е последниот контролен инспекциски надзор на ЈЗУ Универзитетска клиника за радиотерапија и онкологија – Скопје? Ве молам за скенирана копија.

5. Кога е наредниот инспекциски надзор на ЈЗУ Универзитетска клиника за радиотерапија и онкологија – Скопје? Ве молам за скенирана копија.

6. Дали се води истражна / дизциплинска постапка во ЈЗУ Универзитетска клиника за радиотерапија и онкологија – Скопје од страна на Државен Санитарен и Здравствен Инспекторат? Ве молам за скенирана копија.“

Постапувајќи по ова Барање, Имателот на информации на 12.01.2023 година, му доставил на одговор по е-маил, во кој е наведено дека: „Последниот редовен инспекциски надзор на ЈЗУ УКРО е извршен во месец декември 2022 год; Редовните инспекциски надзори согласно Законот за здравствена заштита ...се вршат квартално; Во месец декември е извршен вонреден инспекциски надзор; ....“.

Барателот на информации на 20.01.2023 година, по е-маил побарал од Имателот на информации: „На секое барање за пристап до информации од јавен карактер да ми се одговори по точка (по точка 1, точка 2, точка 3...)-дали е одбиено, позитивно одговорено, отфрлано, итн. Во спротивно ќе поднесам жалба.“

Имателот на информации на 23.01.2023 година до Барателот доставил повторно одговор по емаил, со кој дообјаснува за секоја точка поединечно.

Незадоволен од наведениот одговор, Барателот на информации до Агенцијата поднесе Жалба, заведена во Агенцијата под бр.08-50 на 24.01.2023 година. Во Жалбата е наведено дека: „Точка 1: Прашањето не е одговорено во целост. Последните инспекциски надзори се извршени во Декември 2022 и Септември 2022. Јас прашав за последните три инспекциски надзори? Нема конкретна дата (ден, месец година)? Исто така нема копија од записниците...“.

Жалбата од Жалителот до Агенцијата е доставена без потпис.

Агенција, преку е-маил заведен под бр.08-50 од 24.01.2023 година, ја препрати Жалбата до Имателот на информациии побара во рок од 7 дена да се произнесе по истата и до Агенцијата да ги достави сите списи во врска со предмет.

Имателот на информации до Агенцијата достави е-маил на кој наведува дека: „Ве молиме истата да ја доставите до Државниот санитарен и здравствен инспекторат официјално со потпис и печат од овластено лице од Агенцијата за заштита на правото на слободен пристап до информации од јавен карактер.

 Агенцијата за заштита на правото на слободен пристап до информации од јавен карактер ги разгледа сите расположливи списи и постапувајќи по наведената Жалба **истата ја отфрли како недопуштена** поради следното:

 По разгледувањето на Жалбата и сите списи во врска со предметот, Агенцијата утврди дека Жалбата на Барателот е доставена до Агенцијата без потпис на Барателот, сега жалител, со тоа што истата ја прави недопуштена.

 Во конкретниот случај, Барателот на информации не постапил согласно член 105 став 1,а во врска со член 38 од Законот за општата управна постапка.

 Согласно погоре наведеното, Агенцијата за заштита на правото на слободен пристап до информации од јавен карактер одлучи како во диспозитивот на ова Решение.

 Ова Решение е конечно во управната постапка и против истото не може да се поднесе жалба.

**ПРАВНА ПОУКА:** Против ова Решение може да се поведе управен спор пред Управниот суд во рок од 30 дена од денот на неговото доставување.

|  |  |  |
| --- | --- | --- |
|  |  | **Директор****Пламенка Бојчева** |